
Anexa nr. 1
La HCL nr. .../29.01.2025
· [bookmark: _Hlk116906648]Ca urmare a cererii depuse de domnii VEZEANU CONSTANTIN, MANEA ANDREEA și NICA DAVID LAURENȚIU, în calitate de proprietari – identificați în C.F. nr.104332 Poiana Mărului, C.F. nr.104330 Poiana Mărului și C.F. nr.104205 Poiana Mărului, înregistrată la Primăria Comunei Poiana Mărului sub nr. 7807 din 04.11.2024, prin care se solicită emiterea avizului de oportunitate pentru „ELABORARE PUZ - ,,CONSTRUIRE ANSAMBLU DE LOCUINȚE, STRUCTURI DE PRIMIRE TURISTICĂ CU FUNCȚIUNE DE CAZARE ȘI ANEXE GOSPODĂREȘTI, BRANȘAMENTE UTILITĂȚI ȘI ÎMPREJMUIRE TEREN,, la adresa din Comuna Poiana Mărului, județul Brașov, pe imobilele terenuri identificate astfel: C.F. nr.104332 Poiana Mărului, nr. cadastral 104332, C.F. nr.104330 Poiana Mărului, nr. cadastral 104330 și C.F. nr.104205 Poiana Mărului, nr. cadastral 104205, întocmită de BIA ADRIAN V. LASCĂR pentru beneficiarii VEZEANU CONSTANTIN, MANEA ANDREEA și NICA DAVID LAURENȚIU, pentru terenurile identificate în CF nr. 104332 Poiana Mărului, nr. cadastral 104332, CF nr. 104330 Poiana Mărului, nr. cadastral 104330 și CF nr. 104205 Poiana Mărului, nr. cadastral 104205, în suprafață totală de 15976  mp, situate în extravilanul Comunei Poiana Mărului jud. Brașov.
· Având în vedere Certificatul de urbanism emis de Primăria Comunei Poiana Mărului sub nr. 39/17.06.2024, piesele scrise și desenate anexate cererii în conformitate cu prevederile Legii nr.350/2001 privind amenajarea teritoriului și urbanismului cu modificările și completările ulterioare, se emite/nu se emite următorul:
								APROBAT
					PRIMAR ALEXANDRU CĂTĂLIN PERȘOIU


AVIZ DE OPORTUNITATE FAVORABIL
pentru elaborarea Planului Urbanistic Zonal „ELABORARE PUZ - ,,CONSTRUIRE ANSAMBLU DE LOCUINȚE, STRUCTURI DE PRIMIRE TURISTICĂ CU FUNCȚIUNE DE CAZARE ȘI ANEXE GOSPODĂREȘTI, BRANȘAMENTE UTILITĂȚI ȘI ÎMPREJMUIRE TEREN,, la adresa din Comuna Poiana Mărului, județul Brașov, pe imobilele terenuri identificate astfel: C.F. nr.104332 Poiana Mărului, nr. cadastral 104332, C.F. nr.104330 Poiana Mărului, nr. cadastral 104330 și C.F. nr.104205 Poiana Mărului, nr. cadastral 104205, generate de imobilele - terenuri  în suprafață totală din acte de 15976  mp, conform certificatului de urbanism emis în care este solicitată obținerea avizului de oportunitate.

Avizul de Oprtunitate Favorabil se emite cu respectarea următoarelor condiții:

1.Teritoriul care urmează să fie reglementat prin P.U.Z.
Teritoriul care urmează a fi reglementat prin PUZ este situat în Comuna Poiana Mărului astfel: teren cu nr. cadastral 104332 din C.F. 104332 Poiana Mărului este teren extravilan conform PUG Comuna Poiana Mărului și conform Extras de Carte Funciară, teren cu nr. cadastral 104330 din C.F. 104330 Poiana Mărului este teren extravilan conform PUG Comuna Poiana Mărului și conform Extras de Carte Funciară și teren cu nr. cadastral 104205 din C.F. 104205 Poiana Mărului este teren extravilan conform PUG Comuna Poiana Mărului și conform Extras de Carte Funciară. 
Teritoriul care urmează să fie reglementat prin PUZ este delimitat astfel:
-la nord: proprietate privata Nr. Top. (1059/1,1061/3)/2 - cad 102;
-la est: proprietăți private nr.cad.104206, nr. cad. 104331, nr cad. 104333;
-la sud: proprietate privata nr.top.1057, nr. Top. 1060;
-la vest: drum existent;

2. Categoriile funcționale ale dezvoltării și eventuale servituți

2.1 Categoria funcțională existentă:

Conform PUG Poiana Mărului aprobat cu Hotărârea Consiliului Judeţean Braşov nr. 110/23.12.99 si HCL Poiana Mărului nr 56/2019 și HCL Poiana Mărului nr. 95 din 29.11.2023, terenurile se află în Comuna Poiana Mărului astfel: 
· [bookmark: _Hlk116915154][bookmark: _Hlk141101173]Imobilele terenuri în suprafață totală de 15976 mp din care: imobilul teren cu nr. cadastral 104332 în suprafață de 11672 mp cu categorie de folosință fâneață, imobilul teren cu nr. cadastral 104330 în suprafață de 1304 mp cu categorie de folosință fâneață  și imobilul teren cu nr. cadastral 104205 în suprafață de 3000 mp cu categorie de folosință fâneață, se află în extravilanul comunei Poiana Mărului. Conform PUG și RLU aprobat: teren extravilan – fără reglementări de urbanism.

2.2 Categoria funcțională propusă:

Pe terenurile studiate se propune: ELABORARE PUZ - CONSTRUIRE ANSAMBLU DE LOCUINȚE, STRUCTURI DE PRIMIRE TURISTICĂ CU FUNCȚIUNE DE CAZARE ȘI ANEXE GOSPODĂREȘTI, BRANȘAMENTE UTILITĂȚI ȘI ÎMPREJMUIRE TEREN
Propunerea vizează introducerea din extravilanul în intravilanul localității Poiana Mărului a imobilelor terenuri identificate în CF nr. 104332 Poiana Mărului, CF nr. 104330 Poiana Mărului și în CF nr. 104205 Poiana Mărului, și zonificarea funcțională și reglementarea terenurilor în vederea construirii obiectivelor solicitate.
Categoria funcțională propusă pe terenurile beneficiarului - Zonă L – locuințe individuale și funcțiuni complementare și structuri de primire turistică
· Accesul la amplasamentul studiat prin PUZ se face prin intermediul drumului vicinal conform planșe anexate solicitării în vederea emiterii avizului de oportunitate.
	3. Indicatori urbanistici obligatorii (limite valori minime și maxime) 

Procentul maxim de ocupare al terenului se stabilește în funcție de destinația zonei în care urmează să fie amplasate construcțiile și dotările propuse pe teren stabilite prin regulamentul de urbanism.
Procentul de ocupare al terenului (POT%), completat de coeficientul de utilizare al terenului (CUT), de regimul de înălțime și de retragerile față de aliniament și față de limitele laterale, formează un ansamblu de valori obligatorii în autorizarea executării construcției.
Terenurile studiate situate în extravilanul Comunei Poiana Mărului respectiv teren cu nr. cadastral 104322, teren cu nr. cadastral 104330 și teren cu nr. cadastral 104205, conform documentaţiei de urbanism nr. 34090/98, faza PUG, aprobată cu Hotărârea Consiliului Judeţean Braşov nr. 110/23.12.99 și HCL Poiana Mărului nr 56/2019 și HCL Poiana Mărului nr. 95 din 29.11.2023, terenuri în extravilan sunt terenuri fără reglementări de urbanism.
În comuna Poiana Mărului, conform Regulamentului local de urbanism, pentru zonele de locuințe individuale și funcțiuni complementare, pentru zonele cu structură răsfirată (în lungul drumurilor publice DN și DC) POT maxim este 20%-30% și CUT maxim este de 0,45-0,60.
Folosința actuală a terenurilor studiate: teren cu nr. cad 104332 în suprafață de 11672 mp are categorie de folosință fâneață, teren cu nr. cad 104330 în suprafață de 1304 mp are categorie de folosință fâneață și teren cu nr. cad 104205 în suprafață de 3000 mp are categorie de folosință fâneață. 
SITUAȚIE PROPUSĂ:
Pentru TERENURILE STUDIATE în suprafață totală de 15976 mp (teren cu nr. cad. 104332 - suprafață 11672 mp, teren cu nr. cad. 104330 – suprafață 1304 mp și teren cu nr. cad. 104205 - suprafață 3000 mp):
1. Pentru imobilul teren cu nr. cadastral 104205 în suprafață totală de 3000 mp:

	- 2 locuințe individuale tip casă de vacanță cu regim de înălțime P+E/M (parter, etaj sau mansardă) 
		Hmax coamă = 9.00 m de la cota ±0.00 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- 1 locuință individuală cu anexă cu regim de înălțime P +E/M (parter, etaj sau mansardă) 
		Hmax coamă = 9.00 m de la cota ±0.00 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- circulații auto și pietonale 
	- minim 2 parcaje auto pentru fiecare locuință
	- regim maxim de înălțime: P+E/M (parter, etaj sau mansardă) 
		Hmax coamă = 9.00 m de la cota ±0.00 și 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- procent maxim de ocupare teren: POT max = 10%
	- coeficient de utilizare teren maxim: CUT max =  0,2	
	- suprafața construită la sol aferentă celor două locuințe individuale tip casă de vacanță nu va depăși 150 mp
	- suprafața construită la sol pentru locuința individuală cu anexă gospodărească nu va depăși 150 mp

2. Pentru imobilele terenuri cu nr. cadastral 104330 în suprafață totală de 1304 mp și nr. cadastral 104332 în suprafață totală de 11672 mp :

	- 3 locuințe individuale tip casă de vacanță cu regim de înălțime P+E/M (parter, etaj sau mansardă) 
		Hmax coamă = 9.00 m de la cota ±0.00 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- 1 locuință individuală cu regim de înălțime P (parter) sau cu regim de înălțime P+E/M (parter, etaj sau mansardă) 
		Hmax coamă = 9.00 m de la cota ±0.00 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- circulații auto și pietonale 
	- minim 2 parcaje auto pentru fiecare locuință
	- regim maxim de înălțime: P+E/M (parter, etaj sau mansardă) 
		Hmax coamă = 9.00 m de la cota ±0.00 
		Hmax cornișă/streașină = 7.00 m de la cota ±0.00 
		(cota ± 0.00 fiind cota de călcare la parter)
	- procent maxim de ocupare teren: POT max = 6%
	- coeficient de utilizare teren maxim: CUT max =  0,2	
	- suprafața construită la sol cumulată aferentă celor trei locuințe individuale tip casă 	de vacanță nu va depăși 300 mp iar suprafața construită la sol a fiecărei locuințe nu va 	depăși 120 mp
	- suprafața construită la sol  maximă pentru locuința individuală: 
· locuință individuală în regim maxim de înălțime P (parter) suprafața construită la sol nu va depăși 200 mp
		sau
· locuință individuală în regim maxim de înălțime P+E/M (parter, etaj sau mansardă) suprafața construită la sol nu va depăși 120 mp
	- maxim 4 anexe gospodărești tip foișor, garaj, etc. dar care, nu vor avea fiecare dintre ele suprafață construită la sol mai mare de 80 mp. 

- loturile destinate construirii nu vor avea suprafață mai mică de 2000 de mp
- se instituie interdicția de lotizare/parcelare ulterioară aprobării PUZ a loturilor propuse prin  documentația de urbanism -PUZ




REGLEMENTĂRI OBLIGATORII:

- dispunerea construcțiilor pe terenuri va ține cont de specificul și caracterul zonei Poiana Mărului. Poiana Mărului prezintă atât structură de sat de tip răsfirat cât și structură de sat de tip risipit, ambele fiind specifice zonelor de munte și de dealuri. Terenurile studiate sunt situate într-o zonă de tip risipit a Comunei Poiana Mărului în proximitatea zonei de tip răsfirat și într-o zonă în care locuințele de tip risipit au regim de înălțime maxim P+E/M ( parter, etaj sau mansardă). 
Satele cu structură de tip risipit sunt așezări specifice zonelor cu dealuri și munți și sunt formate din gospodării izolate (locuințe și anexe), fiecare având în jur propriul teren de folosință. În structura de tip risipit, gospodăriile izolate se află de obicei la distanță unele de altele. În structura de tip răsfirat, gospodăriile se află amplasate în front compact.
- aspectul construcțiilor propuse va ține cont de specificul zonei și de arhitectura specifică construcțiilor din zonele de munte, prin proporții adecvate ale volumelor, prin calitatea materialelor utilizate și prin alegerea cromatică;
- se va acorda o atenție sporită tratării corecte și coerente a fațadelor;
- se interzice folosirea materialelor care imită materialele naturale, în special folosirea de materiale plastice și de materiale care pot avea un impact negative asupra mediului înconjurător. 
- se va acorda atenție sporită tratării acoperișului în șarpantă în concordanță cu specificul zonei, sunt admise construcțiile cu acoperiș în șarpantă și nu se admit construcții cu acoperiș tip terasă 
- prin PUZ se vor stabili reguli privind volumetria și aspectul general al construcțiilor propuse astfel încât acestea să nu intre în contradicție cu aspectul/caracterul general al zonei. Conform RLU modului în care construcțiile noi urmează să se înscrie în specificul zonei, cu respectarea principiilor de estetică arhitecturală, precum şi a tradiţiilor locale, va avea în vedere următoarele:
	conformarea construcţiei; materialele de construcţie utilizate pentru învelitori şi finisaje exterioare, culorile ansamblului şi ale detaliilor, conformarea faţadelor şi amplasarea golurilor. Sunt interzise realizarea pe faţadele clădirilor existente sau propuse imitaţii de materiale naturale sau placaje cu materiale nenaturale. 
- se interzice alterarea aspectului arhitectural al construcțiilor propuse prin montarea/dispunerea de panouri de tip reclamă pe fațade, balcoane, acoperiș, parapeți, etc
- în caz de împrejmuire, împrejmuirea se va realiza în concordanță cu specificul zonei, se va urmări pe cât posibil ca dimensiunile şi aspectul împrejmuirilor să fie cele tradiţionale iar în situaţia unor împrejmuiri transparente (lemn, plasă de sârmă, etc.) se va practica o dublare a acestora cu garduri vii (din vegetaţie) amplasate înspre interiorul proprietăţii.
- împrejmuirile vor respecta caracterul zonei și se vor conforma la împrejmurile din vecinătate atât din punct de vedere al materialelor din care sunt executate cât și ca înălțime Sunt interzise împrejmuirile opace, care nu permit vizibilitatea. Se vor folosi tipuri de împrejmuiri transparente și semi -transparente. Înălțimea împrejmurilor se va stabili în funcție de înălțimea împrejmuirilor din zonă și nu vor depăși înălțimea de 1,50 m.
- se va acorda o importanță crescută proporțiilor de spațiu verde - spațiu construit în vederea menținerii unui caracter unitar al zonei, respectând cerințele Avizului de Protecția Mediului.

4. Dotările de interes public necesare, asigurarea acceselor, parcajelor, utilităților
Pentru realizarea investiției este necesară elaborarea unei documentații de urbanism Plan Urbanistic Zonal (PUZ) ce se va întocmi în conformitate cu prevederile Legii 350/2001 cu modificările și completările ulterioare, a Legii 50/1991 cu modificările și completările ulterioare, a Ordinului 839/2009 cu modificările și completările ulterioare, a Ordinului 233/2016 cu modificările și completările ulterioare și a normelor și normativelor în vigoare. Documentația se va corela cu documentațiile de urbanism aprobate în zonă.
· Amplasarea cladirilor față de limitele laterale și posterioare ale parcelelor:
· Se vor realiza conform normelor și normativelor în vigoare și conform avizelor specifice.

· Asigurarea utilitatilor:

· Terenul nu este racordat la utilități. Echiparea tehnico - edilitară se va face conform avizelor specifice (conform Aviz Primăria Comunei Poiana Mărului Apa-Canalizare-Salubritate, Aviz Sistemul de Gospodărire a Apelor, etc) și a normelor și normativelor în vigoare. Echiparea tehnico – edilitară cade în exclusivitate în sarcina beneficiarului. În acest sens, pentru emiterea autorizației de construire, beneficiarul va prezenta o declarație în formă autentică, în care își asumă cheltuielile necesare echipării tehnico – edilitare a imobilelor care fac obiectul documentației de urbanism PUZ.

· Accese și circulații:

· Prin P.U.Z. se va studia inclusiv accesul la un drum public.
· Se vor putea ceda suprafețele necesare modernizării drumurilor în funcție de normele și normativele în vigoare și de avizele specifice.
· Parcările necesare funcțiunilor propuse se vor realiza exclusiv pe terenul beneficiarului. Parcările în incintă vor fi dimensionate corespunzător normativelor și regulamentelor în vigoare;
· Vor fi respectate căile de intervenție pentru mașinile de pompieri conform normativelor în vigoare;
· Spații verzi:
· Acestea se vor realiza conform normelor și normativelor în vigoare și conform Avizului de la Agenția de Protecția Mediului.


5. Capacitățile de transport admise
Capacitatea de transport a drumurilor/străzilor și pentru aleile propuse va fi realizată prin PUZ în funcție de legislația în vigoare pentru funcțiunea propusă. Se vor amenaja circulații carosabile și pietonale, precum și locuri de parcare.
6. Acorduri/Avize specifice ale organismelor centrale și/sau teritoriale pentru P.U.Z. conform certificatului de urbanism nr. 39/17.06.2024:	
Avize necesare pentru PUZ: 

· Avize şi acorduri privind utilităţile urbane şi infrastructura: alimentare cu apă, canalizare, salubritate – Aviz apă-canal-salubritate Primăria Comunei Poiana Mărului; alimentare cu energie electrică – Aviz Electrica SA; alimentare cu gaze naturale – Aviz Distrigaz; Drumuri Comunale acces și branșamente – Aviz Drumuri Comunale Primăria Comunei Poiana Mărului, Aviz Transgaz SA.
· Avize și acorduri privind: Aviz Securitatea la incendiu – ISU Brașov, Aviz Protecţia civilă – ISU Brașov, Aviz Sănătatea populației – Direcția de Sănătate Publică Brașov, Aviz Agenția pentru Protecția Mediului Brașov – APM Brașov.
· Avizele/acordurile specifice administraţiei publice centrale şi/sau ale serviciilor descentralizate ale acestora: dovada titlului asupra imobilului, Aviz Sistemul de Gospodărirea Apelor Brașov – SGA Brașov, Aviz M.A.D.R. – Direcția pentru Agricultură Județeană Brașov, Aviz A.N.I.F – Agenția Națională Îmbunătățiri Funciare Brașov, Aviz O.C.P.I Brașov, Aviz Direcția Județeană pentru Cultură Brașov, Aviz Ministerul Turismului – Autoritatea Național pentru Turism.
· Studii de specialitate: P.UZ. – Plan urbanistic zonal, Studiu geotehnic verificat Af, Studiu topografic vizat OCPI, alte studii solicitate de instituțiile avizatoare, după caz.
· Alte avize/acorduri: Hotărârea Consiliului Local privind aprobarea avizului de oportunitate, Hotărârea Consiliului Local de aprobare a P.U.Z., Aviz Consiliul Județean Brașov, Punctul de vedere al autorității competente pentru Protecția mediului; alte avize și acorduri conform legislației în vigoare, dacă este cazul.
Studiul topografic va fi vizat O.C.P.I. 
Studiul geotehnic va fi verificat la cerința Af.

 7. Obligațiile inițiatorului P.U.Z. ce derivă din procedurile specifice de informare și consultare a publicului:

Se vor parcurge etapele de consultare și informare a publicului în conformitate cu prevederile și procedurile indicate în Ordinul nr. 2701/2010 pentru aprobarea Metodologiei de informare şi consultare a publicului cu privire la elaborarea sau revizurea planurilor de amenajare a teritoriului şi urbanism
Cerințele de informare și consultare a publicului aplicabile unui PUZ vor cuprinde următoarele:
· Grupurile țintă ce trebuie implicate pe parcursul procesului;
· Obiectivele, metode specifice și termene ale informării și consultării publicului pe parcursul elaborării PUZ;
· Metodele de analiză a rezultatelor și de prelucrare a acestor rezultate în documentația PUZ;
· Modalități și termene de aducere la cunoștința publicului a rezultatelor colectării informațiilor și ale consultărilor și introducerea acestora în documentația PUZ.
Prezentul aviz este valabil de la data emiterii sale pe toată durata de valabilitate a Certificatului de urbanism nr. 39 din 17.06.2024, emis de Primăria Comunei Poiana Mărului.

         PREȘEDINTE DE ȘEDINȚĂ                                       Vizat pentru legalitate
               Nicolae MÂNZATU                                               p. SECRETAR GENERAL 
                                                                                                     Daniel Leonte POPA

